Lav et referat af nedenstående tekst:

Tekst:
Tidligt søndag morgen opstod en brand i en etageejendom på Rosenlundsgade i det centrale Aalborg. Branden begyndte i stueetage af ejendommen, og blev anmeldt ved 04.45-tiden. Politiet og brandvæsen var hurtigt på stedet, og her blev godt 15 personer evakueret fra ejendommen. Ifølge politiets vagtchef er der mistanke om, at branden kan være påsat. Lejligheden er derfor afspærret foreløbigt. - Vi skal have vores teknikere derud og undersøge det nærmere, for vi tror den kan være påsat, siger vagtchef Henrik Bech fra Nordjyllands Politi. En 24-årig mand er lige nu til afhøring hos Nordjyllands Politi. Han blev anholdt i forbindelse med branden. - Det ser mistænkeligt ud, og manden er truffet i nærheden og ser mistænkelig ud, siger Henrik Bech. Stuelejligheden er meget medtaget af branden.

Referat:
15 personer måtte tidligt søndag morgen evakueres i forbindelse med en brand, som politiet betegner som 'mistænkelig'.